Συντεταγμένες: 31°46′48″N 35°14′24″E﻿ / ﻿31.78000°N 35.24000°E﻿ / 31.78000; 35.24000



|  |
| --- |
| Τμήμα μιας σειράς λημμάτων σχετικών με τον |
| Ελευθεροτεκτονισμό |
|  |
| Κεντρικά λήμματα
* Ελευθεροτεκτονισμός
* Μεγάλη Στοά
* Εθνική Μεγάλη Στοά της Ελλάδος
 |
| Τεκτονικά σώματα
* Τύπος της Υόρκης
* Ναΐτες Ιππότες
* Σκωτικός Τύπος
 |
| Άλλα σχετικά λήμματα
* Γνώμων και Διαβήτης
* Χιράμ-αβίβ
* Ναός του Σολομώντα
 |
| * π
* σ
* ε
 |

Ιδεατή ανακατασκευή του Ναού του Σολομώντα και του παλατιού
Ο **Ναός του Σολομώντα** ή **Ναός της Ιερουσαλήμ** βρισκόταν στο σημερινό Χαρ χαΜπάγιτ (εβραϊκά: הַר הַבַּיִת‎, όρος του Ναού), στην παλιά πόλη της Ιερουσαλήμ.

Ο πρώτος Ναός
-------------

Ο «πρώτος Ναός» χτίστηκε από τον Σολομώντα τον 10ο αιώνα π.Χ. (955 π.Χ.) και αποτέλεσε το κέντρο λατρείας του αρχαίου Ιουδαϊσμού. Ο Σολομών θα ήταν αυτός, που σύμφωνα με εντολή του Θεού, θα ανοικοδομούσε τον πρώτο ναό. Ο πρώτος Ναός του Σολομώντα καταστράφηκε από τους Βαβυλώνιους το 587 π.Χ.

Ο Δεύτερος Ναός
---------------

Κύριο λήμμα: Δεύτερος Ναός
Ο «Δεύτερος Ναός» χτίστηκε, κατά την Τανάκ, μεταξύ του 516 π.Χ. και του 70 μ.Χ. από τον κυβερνήτη Ζοροβάβελ, μετά από διάταγμα που εξέδωσε ο Κύρος ο Μέγας. Αντικατέστησε τον Πρώτο Ναό, ο οποίος καταστράφηκε από τη Νεο-Βαβυλωνιακή Αυτοκρατορία το 586 π.Χ. όταν κατακτήθηκε η Ιερουσαλήμ και μέρος του πληθυσμού του Βασιλείου του Ιούδα συνελήφθη και στάλθηκε στη Βαβυλώνα.

Η ανοικοδόμηση του Ναού από τον Ηρώδη
-------------------------------------

Ο Ναός ανοικοδομήθηκε το 20 π.Χ. από τον Ηρώδη, ενώ και αυτός καταστράφηκε ολοκληρωτικά από τους Ρωμαίους το 70 μ.Χ.

Σχεδιασμός του Ναού
-------------------

Το εσωτερικό του Ναού σχεδιασμένο με τρισδιάστατο υπολογιστικό μοντέλο.
Ο Ναός του Σολομώντα κατασκευάστηκε σύμφωνα με ακριβή σχέδια που ο Θεός έδωσε στον Δαβίδ. Ο Δαβίδ ήλπιζε να τον οικοδομήσει, αλλά ο Θεός του είπε πως ο γιος του θα ήταν αυτός που θα ολοκλήρωνε τον Ναό. Κατά τη διάρκεια της βασιλείας του ο Δαβίδ άρχισε τη συγκέντρωση των οικοδομικών υλικών και πολύτιμων μετάλλων που θα απαιτούνταν για την οικοδόμηση του Ναού. Ο Ναός θα εξυπηρετούσε ως τόπος λατρείας του Γιαχβέ και ως μόνιμη στέγη για την Κιβωτό της Διαθήκης.

Η Τανάκ τελικά αφηγείται την κατασκευή του Ναού του Σολομώντα στα *Β' Βασιλέων* 6 και *Β' Χρονικών* 3-4. Σύμφωνα με αυτήν την αφήγηση, ο ναός κατασκευάστηκε υπό τον Σολομώντα, κατά τη διάρκεια της Ηνωμένης Μοναρχίας του Βασιλείου του Ισραήλ και του Ιούδα. Η Βίβλος περιγράφει τον Χίραμ Α΄ της Τύρου, ο οποίος εφοδίασε αρχιτέκτονες, εργάτες και ξύλα κέδρου για τον Ναό του συμμάχου του Σολομώντα στην Ιερουσαλήμ. Συνεργάστηκε επίσης με τον Σολομώντα σε μια αποστολή στην Ερυθρά Θάλασσα.

Ο πρώτος Ναός κατασκευάστηκε με τη βοήθεια μελών και από τις 12 φυλές του Ισραήλ, αφού όλες οι φυλές ήταν ενωμένες κάτω από την ηγεμονία του Δαβίδ και του Σολομώντα. Ο δεύτερος Ναός οικοδομήθηκε από μέλη της φυλής του Ιούδα και μόνο.

Κόστος του Ναού
---------------

Αργότερα, ο Δαβίδ αγόρασε το αλώνι του Ορνάν του Ιεβουσαίου στο Όρος Μοριά για να χτιστεί εκεί ο ναός. Ο Δαβίδ συγκέντρωσε 100.000 τάλαντα χρυσάφι, 1.000.000 τάλαντα ασήμι και υπεράφθονο χαλκό και σίδερο, εκτός του ότι συνεισέφερε από την προσωπική του περιουσία 3.000 τάλαντα χρυσάφι και 7.000 τάλαντα ασήμι. Επίσης, έλαβε ως συνεισφορές από τους άρχοντες χρυσάφι αξίας 5.000 ταλάντων και 10.000 δαρεικούς και ασήμι αξίας 10.000 ταλάντων, καθώς και πολύ σίδερο και χαλκό. Η συνολική αξία των 108.000 ταλάντων χρυσού και των 10.000 χρυσών δαρεικών και του 1.017.000 ταλάντων ασημιού θα έφτανε με σημερινές τιμές τα 48.337.047.000€. Ο γιος του ο Σολομών δεν δαπάνησε όλο αυτό το ποσό στην οικοδόμηση του ναού. Ό,τι περίσσεψε το έβαλε στο θησαυροφυλάκιο του ναού.

Πηγές
-----

* Telushkin, Joseph, "*The Temple*". Εβραϊκή Λογοτεχνία (Jewish Virtual Library)
* Απόκρυφη σύνθεση του Ναού του Σολομώντα.
* Nat, Arnold vander, "*Ο Ναός της Ιερουσαλήμ*".
* Resources > Biblical History > Jerusalem, The First Temple Project of the Dinur Center for Research in Jewish History, The Hebrew University of Jerusalem.
* Jewish Encyclopedia Temple of Solomon.
* Roland De Vaux (tr. John McHugh), *Αρχαίο Ισραήλ: Η ζωή και οι παραδόσεις του* (NY, McGraw-Hill, 1961).
* Benjamin Mazar, *Το Όρος του Κυρίου* (Doubleday, NY, 1975) ISBN 0-385-04843-2.
* Hamblin, William and David Seely, *Ναός του Σολομώντα: Μύθοι και Ιστορία* (Thames and Hudson, 2007) ISBN 0-500-25133-9
* Δημητροκάλλης, Γεώργιος, *Τα περί δήθεν χρήσεως παριανού μαρμάρου κατά την ανοικοδόμησιν του Ναού του Σολομώντος*, "Επετηρίς Εταιρείας Βυζαντινών Σπουδών", τόμ. ΜΘ' (1994-98), σελ. 115-119.

Παραπομπές
----------

1. 1 2  Jose ben Halafta: (Εβραϊκά) *Seder Olam Rabbah*.
2. ↑  Yisrael, Shalem (3 Μαρτίου 1997). «Jerusalem in the First Temple period (c.1000-586 B.C.E.)». *www.biu.ac.il*. Ingeborg Rennert Center for Jerusalem Studies. Αρχειοθετήθηκε από το πρωτότυπο στις 9 Οκτωβρίου 2020. Ανακτήθηκε στις 5 Οκτωβρίου 2020.
3. ↑  «Bible Gateway passage: Ezra 6 - New International Version». *Bible Gateway* (στα Αγγλικά). Ανακτήθηκε στις 5 Οκτωβρίου 2020.
4. 1 2  Goeseke, H. (1961-01-18). «RICHARD A. PARKER und WALDO H. DUBBERSTEIN, Babylonian Chronology 626 B.C.-A.D. 75. — Providence, Rhode Island, Brown University Press, 1956. XI, 47 S. (Brown University Studies XIX)» (στα αγγλικά). *Oriens* **13** (1): 362–363. doi:10.1163/19606028\_027\_01-24. ISSN 1877-8372. . [*νεκρός σύνδεσμος*]
5. ↑  «1 Kings 6 Cambridge Bible for Schools and Colleges». *biblehub.com*. Ανακτήθηκε στις 5 Οκτωβρίου 2020.
6. ↑  Dever, William G. (2005). *Did God Have a Wife?: Archaeology and Folk Religion in Ancient Israel*. Wm. B. Eerdmans Publishing. σελ. 96-97. ISBN 978-0-8028-2852-1.
7. ↑  «Bible Gateway passage: 1 Kings 6:1 - New Revised Standard Version». *Bible Gateway* (στα Αγγλικά). Ανακτήθηκε στις 5 Οκτωβρίου 2020.
8. ↑  «Temple of Solomon - Madain Project (en)». *madainproject.com*. Ανακτήθηκε στις 5 Οκτωβρίου 2020.
9. ↑  Dictionary, Easton's Bible. *"Temple, the Second"*.
10. ↑  «Ορνά(ν) — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς». *wol.jw.org*. Ανακτήθηκε στις 5 Οκτωβρίου 2020.
11. ↑  «Bible Gateway passage: 2 Samuel 24:24 - New International Version». *Bible Gateway* (στα Αγγλικά). Ανακτήθηκε στις 5 Οκτωβρίου 2020.
12. ↑  *Α΄ ΧΡΟΝΙΚΩΝ (Ή ΠΑΡΑΛΕΙΠΟΜΕΝΩΝ Α΄) 21:24 | TGV Αγία Γραφή | YouVersion*.
13. ↑  *Α΄ ΧΡΟΝΙΚΩΝ (Ή ΠΑΡΑΛΕΙΠΟΜΕΝΩΝ Α΄) 22 | TGV Αγία Γραφή | YouVersion*.
14. ↑  *Α΄ ΧΡΟΝΙΚΩΝ (Ή ΠΑΡΑΛΕΙΠΟΜΕΝΩΝ Α΄) 29:3*. Και ακόμη, από αφοσίωση στον Κύριο τον Θεό μου, προσθέτω στα υλικά που έχω ετοιμάσει για το αγιαστήριο όλα μου τα υπάρχοντα σε χρυσάφι και σε ασήμι.
15. ↑  «ΠΑΛΑΙΑ ΔΙΑΘΗΚΗ: ΒΑΣΙΛΕΙΩΝ Γ' ΚΕΦ. 7». *users.sch.gr*. Αρχειοθετήθηκε από το πρωτότυπο στις 27 Οκτωβρίου 2020. Ανακτήθηκε στις 5 Οκτωβρίου 2020.
16. ↑  «2 Χρονικών 5 — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς». *wol.jw.org*. Ανακτήθηκε στις 5 Οκτωβρίου 2020.

Εξωτερικοί σύνδεσμοι
--------------------

* News report on forgery of biblical artifacts found in Israel